text: қарақұм іле өзенінің оң жағалауындағы құмды алқап. жетісу облысы панфилов ауданы жерінде. қытаймен шекаралас орналасқан. абсолюттік биіктігі 540 880 м. оңтүстіктен солтүстікке 50 км-ге созылып жатыр. ені 34 км-ге жетеді. қарақұмның батысында бурақожыр (борохудзир), шығысында қорғас өзендері, солтүстігінде тоқсанбай жотасы, оңтүстігінде іле өзені аңғары жатыр. құм үсек (өсек), бурақожыр, қорғас және іле өзендері алып келген аллювий жыныстарынан пайда болған. төбелі, қырқалы құмдардың биіктігі 20 25 м-ге жетеді. мұнда ақ сексеуіл, жүзгін, жыңғыл, етегінде тораңғы өседі. шағын көлдер кездеседі.